Diari Oficial de la Generalitat Valenciana


Sumari del DOGV 462, del 10-11-1986 (1986/807506)

DECRET 127/1986, de 20 d'octubre, del Consell de la Generalitat Valenciana, pel qual son regulades les Associacions d'Alumnes als Centres docents no universitaris de la Comunitat Valenciana.
----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/10/20/127/dof/vci/html**

### Dades del document

Número de DOGV
:   462

Data del DOGV
:   10-11-1986

Secció del DOGV
:   DISPOSICIONS GENERALS

Número del document
:   1986/807506


Data del document
:   20-10-1986

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 127/1986, de 20 d'octubre, del Consell de la Generalitat Valenciana, pel qual són regulades les Associacions d'Alumnes als Centres docents no universitaris de la Comunitat Valenciana.  
Reconeguda la participació dels alumnes en la programació general de l'ensenyament a través dels òrgans col·legiats i el seu dret d'associació d'acord amb el que disposa l'article seté de la Llei Orgànica 8/1985, de 3 de juliol, reguladora del Dret a l'Educació, cal desplegar aquest principi establint la normativa que regule la via perquè constituesca i determine les finalitats que han de complir.   
Per tot això, basant-se en el que disposa la disposició final primera de la Llei Orgànica 8/1985, de 3 de juliol, és dictat aquest Decret que aprova el Reglament de les Associacions d'Alumnes d'acord amb l'esmentat article seté.   
En atenció d'aquests motius, a proposta del Conseller de Cultura, Educació i Ciència, consultat el Consell Escolar Valencià i amb la deliberació prèvia del Consell de la Generalitat Valenciana en sessió celebrada el dia 20 d'octubre de 1986,   
DECRETE:  
Article primer  
Seran considerades Associacions d'Alumnes aquelles que, a l'empara del que disposa l'article seté de la Llei Orgànica reguladora del Dret a l'Educació i d'acord amb els principis de participació i representació democràtica, siguen constituïdes als Centres docents, públics o privats no universitaris.   
Article segon  
Podran associar-se tots els alumnes dels Centres docents assenyalats, llevat dels que cursen l'Educació Pre-escolar i els cicles inicial i mitjà d'Educació General Bàsica.   
Article tercer  
Les Associacions d'Alumnes seran regides per la Llei Orgànica reguladora del Dret a l'Educació i per aquest Decret, així com, dins les prescripcions contingudes en aquestes normes, per tot el que establesquen els estatuts propis.   
Article quart  
Les Associacions d'Alumnes assumiran les finalitats següents:   
a) Expressar l'opinió dels alumnes en tot el que efecte la seua situació al Centres.   
b) Col·laborar en la tasca educativa dels Centres i en les activitats complementàries i extraescolars d'aquests.   
c) Realitzar activitats culturals, esportives i de foment de l'acció cooperativa i de treball en equip.   
d) Facilitar l'exercici dels drets dels alumnes reconegut per la legislació vigent, i en particular per l'article sisé de la Llei Orgànica del Dret a l'Educació.   
e) Assistir els alumnes en l'exercici del dret a intervenir en el control i en la gestió dels Centres sostinguts amb fons públics.   
f) Promoure i facilitar la representació dels alumnes en els Consells Escolars dels Centres públics i concertats i la participació d'aquests en la programació general de l'ensenyament a través dels òrgans col·legiats corresponents, així com promoure i impulsar la participació dels alumnes en l'elecció de Delegat de grup o curs.   
g) Impulsar la participació en Associacions juvenils i la seua representació davant els òrgans col·legiats corresponents.   
h) Qualsevol altra finalitat determinada i lícita prevista en els Estatuts sempre que resulte compatible amb les anteriors.   
Article cinqué  
Les Associacions d'Alumnes seran constituïdes mitjançant acta que haurà de ser signada, almenys, pel 5% dels alumnes del Centre amb dret a associar-se i, si de cas, per un mínim. de cinc. En aquesta acta constarà el propòsit d'assumir d'acord amb els Estatuts respectius, el compliment de les finalitats assenyalades en l'article anterior. L'acta i els Estatuts es dipositaran en la Secretaria del Centre a l'efecte que preveu l'article deu d'aquest Decret i a fi d'acreditar la constitució de l'Associació.   
Article sisé  
Els Estatuts hauran de contenir, almenys, els punts següents:   
a) Denominació de l'Associació, que haurà de contenir una referència que la singularitze i una indicació al Centre docent on es constitueix.   
b) Finalitats que l'Associació es proposa, a més de les assenyalades en l'article quart.   
c) Domicili, que serà el del Centre docent on els alumnes cursen els estudis.   
d) Organs rectors i manera d'actuació d'aquests, l'elecció i el desplegament de les funcions dels quals hauran de tenir caràcter democràtic.   
e) Procediment d'admissió i pèrdua de la qualitat de soci.   
f) Drets i deures dels associats.   
g) Recursos econòmics previstos.   
h) Règim de modificació dels Estatuts.   
i) Causes d'extinció.   
Article seté  
Els òrgans de govern i de representació de les Associacions d'Alumnes serà l'Assemblea General, la Junta Directiva i el President, sense perjudici de qualssevol d'altres que poguessen preveure els Estatuts.   
Article vuité  
Un. L'òrgan suprem de govern de l'Associació serà l'Assemblea General, que estarà integrada per tots els associats.   
Dos. En tota Associació existirà una Junta Directiva, formada por un número de membres no inferior a cinc ni superior a divuit, al front de la qual hi haurà un President, i de la qual formaran part un Secretari, un tresorer i el nombre de Vocals que siga determinat estatutàriament.   
Tres L'elecció del President i altres càrrecs directius de l'Associació, bé en candidatura tancada o oberta, però duta a terme mitjançant sufragi universal, directa i secret de tots els associats.   
Article nové  
Integrarà el règim documental i comptable de l'Associació:   
Un. El Llibre Registre d'Associats:   
Dos. El Llibre d'Actes.   
Tres. Els Llibres de Comptabilitat on figuren tots els ingressos i les despeses de l'Associació.   
Article deu  
Un. Una vegada constituïda una Associació, la Secretaria del Centre trametrà al Servei Territorial corresponent de la Conselleria de Cultura, Educació i Ciència còpia de l'acta i dels Estatuts així com de les modificacions estatutàries que poguessen produir-se i del possible acord d'extinció.   
Dos. Els Serveis Territorials de la Conselleria de Cultura, Educació i Ciència procediran a incloure les Associacions en un cens establert a l'efecte sempre que les finalitats d'aquestes s'adequen al que disposen la Llei Orgànica reguladora del Dret a l'Educació i aquest Decret.   
Tres. La inclusió en el cens, que en tot cas tindrà caràcter declaratiu, s'entendrà produïda si transcorreguts dos mesos des de la presentació de l'acta i dels Estatuts no havia recaigut resolució expressa.   
Quatre. Els Serveis Territorials de la Conselleria en trametran a la Secretaria General d'aquesta la llista de les Associacions incloses en el cens respectiu, acompanyada de certificació relativa a les característiques singulars d'aquestes.   
Article onze  
Un. Les Associacions d'Alumnes podran celebrar reunions als locals dels Centres on cursen estudis els seus membres, sempre que aquestes es circumscriguen a les finalitats pròpies de l'Associació i respecten el desplegament normal de les activitats docents.   
Dos A l'efecte de la utilització dels locals als quals es refereix l'apartat anterior caldrà la conformitat prèvia del Director del Centre, d'acord amb el que disposa el Reglament Orgànic d'aquest o, si s'escau, el Reglament de Règim Interior.   
Tres. Els Directors dels Centres públics, dins els mitjans materials que disposen, facilitaran l'ús d'un local per al desplegament de les activitats internes de caràcter permanent de les Associacions constituïdes en aquests, sempre que aquestes ho sol·liciten.   
Article dotze  
Un. Les activitats que les Associacions d'Alumnes despleguen als Centres docents no podran ser diferents a les establertes en els Estatuts dins el marc de les finalitats que la Llei Orgànica i aquest Decret els assigne com a propis.   
Dos. Les activitats que preveuen els apartats b) i c) de l'article quart i aquelles altres que siguen competència del Consell Escolar, se n'hauran d'ajustar a les directrius i seran integrades en la vida escolar pels òrgans competents del Centre, podent participar-hi tots els alumnes.   
Article tretze  
Un. Les Associacions d'Alumnes hauran de tenir dos gestors no retribuïts, la funció dels quals serà la de:   
a) Col·laborar en la gestió dels recursos econòmics, d'acord amb els acords adoptats pels òrgans competents de l'Associació i assessorar-la per al bon ús d'aquesta.   
b) Assumir les obligacions contractuals que l'Associació d'Alumnes val formalitzar.   
c) En general, suplir la falta de capacitat d'obrar dels òrgans rectors de l'Associació en tots els cossos en què aquella siga exigida per la legislació vigent.   
Dos. La Junta Directiva de l'associació farà la designació dels gestors entre els seus propis membres majors d'edat o si s'escau entre els Professors o pares d'alumnes del Centre.   
Article catorze  
Les Associacions d'Alumnes podran federar-se a nivell local o a àmbits territorials més amplis, així com confederar-se.   
Article quinze  
La participació dels alumnes en el Consell de la Joventut de la Comunitat Valenciana podrà realitzar-se a través de les Federacions i Confederacions d'Alumnes en la manera que establesquen les disposicions d'organització i funcionament d'aquest.   
Article setze  
La Conselleria de Cultura, Educació i Ciència facilitarà la constitució d'Associacions, Federacions i Confederacions d'Alumnes mitjançant la prestació de l'assessorament tècnic que siga sol·licitat dels seus òrgans centrals i territorials competents en la matèria.   
Article disset  
La Conselleria de Cultura, Educació i Ciència fomentarà les activitats de les Associacions, Federacions i Confederacions d'Alumnes mitjançant la concessió, d'acord amb criteris de publicitat, concurrència i objectivitat, de les ajudes que per a aquestes finalitats figuren en els Pressupostos de la Generalitat Valenciana. Si de cas, tindran preferència per a la concessió d'aquestes ajudes aquelles Associacions constituïdes en Centres que atenguen poblacions escolars de condicions sòcio- econòmiques desfavorables, així com les Federacions o Confederacions que comprenguen Associacions d'aquests caràcter o ostenten més àmplia representativitat per raó d'afiliació.   
DISPOSICIONS FINALS  
Primera  
Es autoritzada la Conselleria de Cultura, Educació i Ciència per a dictar les disposicions que calguen per a l'execució i desplegament d'aquest Decret.   
Segona  
Aquest Decret vigirà l'endemà de la publicació en el Diari Oficial de la Generalitat Valenciana.   
València, 20 d'octubre de 1986.   
El President de la Generalitat  
JOAN LERMA I BLASCO  
El Conseller de Cultura, Educació i ciència,  
CEBRIA CISCAR I CASABAN


Còpia Permalink ELI